
שלום ילדים יקרים!                                    מה נלמד מהחג?

"למי יש יום הולדת?", ואולי כדאי לשאול "בשביל מה לעשות יום הולדת?

בכמה גדלנו? ברגע אחד לפני יום ההולדת .... . אז אולי נעשה כל יום "יום הולדת", הרי גדלנו בעוד יום? נכון שזה לא נשמע רציני? אז למה כן לחגוג פעם בשנה?

אך למי חוגגים יום הולדת היום? לא פחות ולא יותר מאשר לשנה. ראש השנה הוא יום הולדת של השנה, התחילה שנה חדשה.
אך כיצד חוגגים את יום ההולדת של השנה? בבלונים? עם ליצן? ... .

זו לא באמת חגיגת יום הולדת. אלא להפך, זה יום קשה ורציני. יום של תפילות, ארוחות חג, 'סימנים' לשנה החדשה שתהיה טובה. יום של תקיעות שופר, להעיר אותנו לחזרה בתשובה. יום שאנו מתבקשים לעצור ולחשוב על מה שעשינו בשנה שעברה, ומה היינו רוצים לשפר בשנה הבאה!

כן, ילדים יקרים, זו מסיבת יום הולדת רצינית וחשובה. 

הדבר נכון ליום הולדת של השנה – ראש השנה, אך באותה מידה זה נכון ליום ההולדת של כל אחד מאתנו. כן חלפה תקופה, חלפה שנה, זה פשוט זמן טוב לעצור ולשאול את עצמנו "מה עשינו השנה? מה הצלחנו לשפר? מה כדאי לנסות לשפר בשנה הבאה? על מה מגיע לי 'כל הכבוד'? ועל מה מגיע לי את ההפך?".

ואם תשאלו, "אז למה דווקא ביום ההולדת צריך לעשות רגע חושבים?" אענה לכם כי אתם אכן צודקים! אפשר ורצוי לעשות זאת יותר פעמים. ויש צדיקים שמקפידים לעשות זאת כל לילה לפני השינה. לבדוק מה עשינו היום? מה היה טוב? מה צריך לשפר מחר?
אך קשה לעשות זאת כל לילה. לכן אולי יותר קל לעשות זאת לפחות פעם בשנה, ביום ההולדת? וזה  יום ההולדת האמיתי! יום שמח, אך גם יום של חשבון נפש, יום של חשיבה ורצינות! יום של שמחה על מה שהצלחנו לעשות בשנה שחלפה, והחלטה על האתגרים לקראת השנה הבאה.
תנסו לזכור זאת ביום הולדת הבא? (אין כוונתי שאין מקום למסיבות יום הולדת, אבל לא רק מסיבות, גם חשיבה על העבר והעתיד ... ).

חידון לראש השנה.
השלם את אותה מילה בשני המקומות:
1.  _________ יד. ו__________ שופר.

2. ________ של כבש.  _________ השנה.
3. _______ מתוקה כדבש.  ________ טובה.
4. סדר ____________ . (ברבים).  ________  (ביחיד) בית דוד.
5. תפילת __________ . __________ את הלכלוך לפח!
6. ___________ העבר. סדר ____________.
7. ___________ תאנים. ___________ דבורים.
שנה טובה ומתוקה

שלכם

יהודה.
